Lassan véget ér a 2014/2015-ös tanév, szeptember 1-jén pedig kezdődik a 2015/2016-os. Itt találjátok az összes fontos dátumot.

Tanévkezdés: 2015. szeptember 1.

A 2015/2016-os tanév szeptember elsején, kedden kezdődik. A tanítási napok száma száznyolcvanegy, míg a nappali oktatás munkarendje szerint működő középiskolában és szakiskolában a tanítási napok száma száznyolcvan nap lesz.

Utolsó tanítási nap az utolsó évfolyamon: 2016. április 29.

A középiskolák végzős évfolyamok utolsó tanítási napja pedig 2016. április 29-e, míg a Belügyminisztérium fenntartásában lévő szakközépiskolákban 2016. május 20-a, és a Honvédelmi Minisztérium fenntartásában lévő, kizárólag a honvédelemért felelős miniszter hatáskörébe tartozó szakképesítésekre való felkészítést folytató szakképző iskolában 2016. május 27-e.

Az első félév vége: 2016. január 22.

A tanítási év első féléve 2016. január 22-ig tart. Az iskolák 2016. január 29-ig értesítik a tanulókat, kiskorú tanuló esetén a szülőket az első félévben elért tanulmányi eredményekről.

Őszi szünet: 2015. október 26-tól október 30-ig

A rendelet szerint az őszi szünet október 26-tól október 30-ig tart majd. A szünet előtti utolsó tanítási nap 2015. október 22., a szünet utáni első tanítási nap pedig 2015. november 2.

Téli szünet: 2015. december 21-től december 31-ig

A téli szünet 2015. december 21-től december 31-ig tart. A szünet előtti utolsó tanítási nap 2015. december 18., a szünet utáni első tanítási nap 2016. január 4.

Tavaszi szünet: 2016. március 24-től március 29-ig

A tavaszi szünet 2016. március 24-től március 29-ig tart; a szünet előtti utolsó tanítási nap 2016. március 23., a szünet utáni első tanítási nap pedig március 30.

Országos kompetenciamérés: 2016. május 25.

A hatodik, nyolcadik és tizedik évfolyamon 2016. május 25-én tartják a kompetenciamérést.